Document ID: 31994R2701

Komisijas Regula (EK) Nr. 2701/94
(1994. gada 7. novembris),
ar kuru groza I, II, III un IV pielikumu Padomes Regulai (EEK) Nr. 2377/90, ar ko nosaka Kopienas procedūru veterināro zāļu atlieku maksimāli pieļaujamo daudzumu noteikšanai dzīvnieku izcelsmes pārtikas produktos
(Dokuments attiecas uz EEZ)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1990. gada 26. jūnija Regulu (EEK) Nr. 2377/90, ar ko nosaka Kopienas procedūru veterināro zāļu atlieku maksimāli pieļaujamo daudzumu noteikšanai dzīvnieku izcelsmes pārtikas produktos [1], kurā jaunākie grozījumi izdarīti ar Komisijas Regulu (EK) Nr. 1430/94 [2], un jo īpaši tās 6., 7. un 8. pantu,
tā kā kopš regulas pieņemšanas tās pielikumi ir vairākkārt grozīti; tā kā, ņemot vērā šo dokumentu skaitu, sarežģītību un izkliedētību vairākos Eiropas Kopienu Oficiālajos Vēstnešos, tos ir grūti izmantot un tādējādi tiem trūkst skaidrības, kam vajadzētu būt visu tiesību aktu būtiskai iezīmei; tā kā tādēļ tie būtu jākonsolidē; tā kā tajā pašā laikā būtu jāizlabo vai jāprecizē konkrētu savienojumu nosaukums vai ķīmiskais raksturojums un būtu jāizlabo konkrētas būtiskas kļūdas;
tā kā šajā regulā paredzētie pasākumi ir saskaņā ar atzinumu, ko Komiteja, kas atbild par to, kā direktīvas par tehnisko šķēršļu novēršanu veterināro zāļu tirdzniecības nozarē pielāgot tehnikas attīstībai,
IR PIEŅĒMUSI ŠO REGULU.
1. pants
Ar šo Regulas (EEK) Nr. 2377/90 I, II, III un IV pielikumu groza, kā noteikts šīs regulas pielikumā.
2. pants
Šī regula stājas spēkā 60. dienā pēc tās publicēšanas Eiropas Kopienu Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 1994. gada 7. novembrī

Labels: 0
17
20